Eyjólfur Jónsson og Ingibjörg Pétursdóttir bændur í Hlíð í Hvalfjarðarsveit hafa keypt rekstur Ferstikluskálans í Hvalfirði . Tóku þau við rekstrinum 1. desember sl. og ætla að hafa opið alla daga í vetur frá klukkan 11 til 16 . Að sögn Eyjólfs verður þjónusta og vöruúrval í svipuðu horfi og verið hefur . Opnunartími verður væntanlega lengdur með vorinu , en séu stærri hópar á ferð , utan auglýsts opnunartíma , verði reynt að aðstoða þá eftir föngum . Síðustu rekstraraðilar á Ferstiklu , sem Eyjólfur og Ingibjörg í Hlíð keyptu reksturinn af , stoppuðu stutt við eða í rúmt ár . Áður hafði Hugrún Vilhjálmsdóttir í Hlíðarbæ staðið fyrir rekstri Ferstikluskálans í á sjöunda ár .